Hannelora Kraft

Ioanna Alienora (Hannelora) (Theod. Hannelore) Kraft (nata 12 Iunii 1961 Mulhemii ad Ruram) femina rebus politicis perita et sodalis factionis SPD est.

Iuventus et munus
Postquam anno 1980 testimonium maturitatis adepta est, Kraft primo tirocinium aerarii fecit, deinde ab anno 1982 Thuiscoburgi et in Universitate Londiniensi oeconomiae studebat. Studio anno 1989 finito consiliaria societatum commercialium operam dedit.

Familia
Hannelora Kraft marito nupsit et filium unum habet.

Cursus honorum
Kraft ab anno 1994 sodalis SPD est et ab anno 2000 legata senatus terrae Rhenaniae Septentrionalis-Vestfaliae est. Die 24 Aprilis 2001 Wolfgangus Clement praeses ministrorum eam administram rerum foederalium et Europae eius terrae fecit. 12 Novembris 2002 - 31 Maii 2005 sub praeside ministrorum Petro Steinbrück administra scientiae fuit. Post electionem a factione SPD perdita 31 Maii 2005 praeses legatorum SPD in senatu terrae et 11 Decembris 2006 praeses factionis SPD Rhenaniae Septentrionalis-Vestfaliae electa est. Anno 2009 etiam vicaria praeses totius factionis facta est. 9 Maii 2010 SPD in electione senatus terrae suffragia iterum perdidit, sed CDU praesidis ministrorum Georgii Rüttgers etiam plus suffragiorum amisit. Itaque post negotia diutissima 14 Iulii 2010 praeses ministrorum electa est. Quamquam eius consilium ministrorum etiam a factione Viridum sustenta est, non imperat maiori parti legatorum senatus terrae. 15 Octobris prima femina praeses Consilii Foederalis Germaniae electa est, quem magistratum 1 Novembris 2010 adiit. Die 31 Octobris 2011 Horatius Seehofer (Bavaria) ei successit. Die 15 Martii 2012 senatus terrae legem a consilio ministrorum Kraft de sumptuum aestimatione recusavit. Itaque eodem die dissoluta est et novum suffragium propositum estDer Spiegel 15 Martii 2012. Sed die 14 Maii 2017 electionem senatus terrae perdidit atque praeses factionis suae atque praeses vicaria totius factionis SPD se recessit. Legata ad senatum terrae autem manetwelt.de die 14 Maii 2017. Die 27 Iuni 2017 Arminius Laschet praeses ministrorum Rhenaniae Septenrtionalis-Vestfaliae electus estDie Zeit die 27 Iunii 2017.

Nexus externi

Curriculum vitae praesidis ministrorum in pagina Rhenaniae Septentrionalis-Vestfaliae
Pagina personalis

Notae

Categoria:Alumni Universitatis Thuiscoburgi
Categoria:Alumni Collegii Regii Londiniensis
Categoria:Praesides ministrorum Rhenaniae Septentrionalis-Vestfaliae
Categoria:Praesides Consilii Foederalis Germaniae